เรื่องร้องเรียน: กลิ่นควันและไอร้อนจากการแิ้งย่างหน้าบ้าน สร้างผลกระทบแก่ผู้ใช้ทางเท้าและคนที่รอรถเมล์
การดำเนินการของเจ้าหน้าที่: สำนักงานเขตบางกอกน้อย โดยฝ่ายสิ่งแวดล้อมและสุขาภิบาล ดำเนินการตรวจสอบเมื่อวันที่ 19 มิถุนายน 2566 ณ ร้านก๋วยเตี๋ยววัดดงมูลเหล็ก อาคารเลขที่ 1148 ถนนพรานนก แขวงบ้านช่างหล่อ เขตบางกอกน้อย กทม. ขณะตรวจสอบพบว่าเป็นการย่างหมูสะเต๊ะ ด้วยเตาถ่านโดยไม่มีการติดตั้งปล่องระบายกลิ่นควัน จึงได้ออกหนังสือแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ. 2535 ให้หามาตรการป้องกันกลิ่นควันจากการปิ้งย่างอาหาร เช่น การติดตั้งปล่องระบายกลิ่นควัน หรือใช้เตาปิ้งย่างไร้ควัน เพื่อป้องกันกลิ่นควันรบกวนผู้สัญจรผ่านไปมา โดยให้ดำเนินการภายใน 15 วัน ทั้งนี้เจ้าหน้าที่จะตรวจสอบติดตามผลการดำเนินการแก้ไขตามคำแนะนำดังกล่าวอย่างต่อเนื่องต่อไป และขอขอบคุณสำหรับการแจ้งเรื่องดังกล่าวให้ทราบค่ะ
ความเห็นของผู้แจ้ง: ขอบพระคุณครับ 🙏
พื้นที่: แขวงบ้านช่างหล่อ เขตบางกอกน้อย กรุงเทพมหานคร